บิ๊กตู่สร้างประวัติศาสาตร์ หนี้ประเทศทะลุ 9 ล้านล้านบาท
กระทรวงการคลัง รายงานหนี้ประเทศไทยทะลุ 9 ล้านล้านบาท เป็นที่เรียบร้อยแล้ว
3 ต.ค. 2564

กระทรวงการคลัง รายงานหนี้สาธารณะของประเทศ ณ สิ้นเดือน ส.ค. 2564 มียอดหนี้จำนวน 9,159,513 ล้านบาท หรือ 57.01% ของจีดีพี เทียบกับเดือนก่อนหน้าหนี้สาธารณะเพิ่มขึ้น 250,450 ล้านบาท โดยหนี้สาธารณะของประเทศ ณ สิ้นเดือน ก.ค. 2564 มียอดหนี้จำนวน 8,909,063 ล้านบาท หรือ 55.59% ของจีดีพีทั้งนี้กระทรวงการคลัง ประเมินสิ้นปีงบประมาณ 2564 สัดส่วนหนี้สาธารณะต่อจีดีพีจะอยู่ 58.88%นายอาคม เติมพิทยาไพสิฐ รมว.คลัง เปิดเผยเมื่อวันที่ 20 ก.ย. 2564 คณะกรรมการนโยบายการเงินการคลังของรัฐ ที่มี พล. อ. ประยุทธ์ จันทร์โอชา นายกรัฐมนตรี และ รมว.กลาโหม เป็นประธาน ได้มีมติเห็นชอบให้มีการทบทวนกรอบสัดส่วนหนี้สาธารณะต่อผลิตภัณฑ์มวลรวมในประเทศ (GDP) จากเดิมที่กำหนดไว้ ต้องไม่เกิน 60% เป็น ต้องไม่เกิน 70%ทั้งนี้ เพื่อเป็นการเพิ่มพื้นที่ทางการคลังให้กับรัฐบาล และไม่เป็นอุปสรรคหากรัฐบาลมีความจำเป็นต้องกู้เงินเพื่อดำเนินนโยบายการคลังในระยะปานกลาง โดยยังคงมีความสามารถในการชำระหนี้อยู่ในเกณฑ์ดีนอกจากนี้ สัปดาห์ที่ผ่านมา คณะรัฐมนตรี (ครม.) ที่ พล.อ.ประยุทธ์ เป็นประธานเห็นชอบการบริหารหนี้สาธารณะปีงบประมาณ 2565 วงเงินรวมกว่า 3 ล้านล้านบาท ในจำนวนนี้เป็นการกู้เงินใหม่จำนวน 1.3 ล้านล้านบาท เป็นการกู้เพื่อชดเชยขาดดุลงบประมาณ 2565 จำนวน 7 แสนล้านบาท และเป็นการกู้เงินตามพ.ร.ก.แก้ปัญหาโควิด 5 แสนล้านบาท ในส่วนที่เหลือประมาณ 3.5 แสนล้านบาท โดยคาดว่าสิ้นปีงบประมาณ 2565 สัดส่วนหนี้สาธารณะต่อจีดีพีจะอยู่ที่ 62.69%